# Alicia Pérez-Porro

Alicia Pérez-Porro (Barcelona, 1981) és una biòloga marina especialitzada en l'estudi de les esponges marines, activista mediambiental i feminista. Des del 2018, presideix l'Associació de Científics Espanyols als Estats Units (ECUSA), des d'on lluita per trencar el sostre de vidre a l'àmbit científic i que les dones ocupin llocs de lideratge.

## Biografia

Doctora en Biologia per la Universitat de Barcelona (UB), Pérez-Porro va realitzar la seva tesi sobre ecologia i genòmica d'esponges marines al Centre d'Estudis Avançats de Blanes i a la Universitat Harvard. A més, va cursar un Màster en biodiversitat a la Universitat Autònoma de Barcelona (UAB). El 2004, va rebre una beca per estudiar al Centre Intern de Recerca en Ciències Marines i Limnologia de la Universitat de Costa Rica on s'ha convertit en el seu principal tema de recerca: les esponges marines.
Pérez-Porro centra la seva investigació en els efectes del canvi climàtic a les esponges marines dels esculls coral·lins, i la seva adaptació a un oceà en procés de canvis. A més, està molt involucrada en la lluita contra la presència de residus plàstics al mar, i el 2018 va publicar diversos articles de divulgació al diari digital El Independiente. Treballa com a professora adjunta de Ciències ambientals al Baruch College de Nova York. A més, és investigadora associada al Museu Nacional d'Història Natural dels Estats Units, administrat per la Institució Smithsonian a Washington DC.
El 2017, va ser seleccionada juntament amb tres científiques espanyoles més per participar en la segona expedició a l'Antàrtida organitzada pel Homeward Bound. En aquest programa de lideratge i empoderament per a dones de l'àmbit científic i tecnològic per lluitar contra el canvi climàtic hi van participar mil dones. També és dins de l'equip de direcció de la iniciativa 500 Women Scientists.
Pérez-Porro és presidenta de la Xarxa d'Associacions d'Investigadors i Científics Espanyols a l'Exterior (RAICEX) i, des del març del 2019, és també la presidenta de l'Associació de Científics Espanyols als Estats Units (ECUSA). Va ser la fundadora de la Women in Science Commission (MECUSA) dins la societat ECUSA per dirigir la promoció i la visibilització del rol de la dona en l'àmbit científic.

## Premis i reconeixements

El 2018, per la seva participació al Homeward Bound, va rebre, juntament amb les altres tres membres de l'equip (Ana Payo Payo, Uxúa López i Alexandra Dubini), la Medalla d'Or de la Creu Roja i la Mitja Lluna Roja Espanyola. Aquest mateix any, va ser guanyadora de la beca Women inPower Fellow per a dones líders. El 2019, va ser seleccionada per a l'Aspen Idees Festival Scholar.

## Referències

* ↑ Martínez, Gabriela. «Alicia Pérez-Porro: “Se necesitan científicos asesorando a los políticos sobre el cambio climático” - innovación en español» (en castellà), 27-03-2019. [Consulta: 1r octubre 2019].
* ↑ Cecilia, Montse. «La revolución feminista por el cambio climático» (en castellà), 14 enero 2018. [Consulta: 1r octubre 2019].
* ↑ «LA IMAGEN DEL DÍA: Un bebé en el Palacio de la Zarzuela. Deia, Noticias de Bizkaia» (en castellà). Arxivat de l'original el 2019-10-01. [Consulta: 1r octubre 2019].
* ↑ «Alicia Pérez-Porro, la barcelonesa que rompe el techo de cristal desde el mar» (en castellà), 02-05-2020. [Consulta: 14 juny 2020].
* ↑ «Alicia Pérez-Porro, la bióloga que acudió a una audiencia real junto a su bebé: "No hay precedentes en el protocolo"» (en castellà), 01-10-2019. [Consulta: 14 juny 2020].
* ↑ «Científicas contra el cambio climático | Homeward Bound» (en castellà). [Consulta: 1r octubre 2019].
* ↑ «“No descendemos del mono, descendemos de una esponja”» (en castellà), 12 enero 2018. [Consulta: 14 juny 2020].
* ↑ «Alicia Pérez investiga en EE. UU. las esponjas marinas y el cambio climático» (en castellà), 24-09-2019. [Consulta: 14 juny 2020].
* ↑ «Una científica lleva a su bebé a una audiencia con el rey en Zarzuela», 30-09-2019. [Consulta: 1r octubre 2019].
* ↑ «Cuatro científicas representan a España en Homeward Bound contra el cambio climático – MujerEmprendedora» (en castellà). Arxivat de l'original el 2019-10-01. [Consulta: 1r octubre 2019].
* ↑ «Mil mujeres y un objetivo común: aumentar la ambición climática» (en castellà), 12 diciembre 2019. [Consulta: 14 juny 2020].
* ↑ «Our Leaders» (en anglès americà). Arxivat de l'original el 2020-11-08. [Consulta: 14 juny 2020].
* ↑ «La mujer y la ciencia, una realidad cada vez más visible» (en castellà), 11-02-2019. [Consulta: 1r octubre 2019].
* ↑ «Las científicas del Acciona Team, medalla de Oro de la Cruz Roja» (en castellà), 08-05-2018. Arxivat de l'original el 1 de octubre de 2019. [Consulta: 1r octubre 2019].
* ↑ «Ellas Lideran». Arxivat de l'original el 2022-09-27. [Consulta: 1r octubre 2019].